**Til alle reiselivslærlinger i alle fylker i Norge.**

**Lærlingekompaniet og NKL har gleden av å invitere til;**

**Norgescup/ NM for Reiselivslærlinger 2024***Semifinale fredag 16.februar og Finale lørdag 17. februar*
NM arrangeres for syvende gang og stedet er fortsatt
Jåttå vgs. Stavanger.

Lærlingekompaniet arrangerer i år for syvende gang NM for reiselivslærlinger. Vi er storfornøyde med å delta sammen med kokk- og servitørlærlingene.

Konkurransen er åpen for lærlinger med godkjent lærekontrakt.
Kom og bli med, ta en utfordring - dette er en god erfaring til fagprøven!

Konkurransen arrangeres over 2 dager. Semifinale fredag 16. februar og finale lørdag 17. februar.
Finaleoppgaven deles ut fredag ettermiddag for de 6 som går videre til finalen.

Det er plass til 12 deltakere i konkurransen med hovedregel 1 deltaker fra hvert fylke.

Vi håper dette er noe du synes lyder interessant, og har lyst til å delta på!

Ses vi i Stavanger i februar 2024?

Med vennlig hilsen

Lærlingekompaniet

Laila M. Berge, Anette Johansen og Kayleigh Phillips

Anita Løyning, arrangementskomiteen

Espen Wasenius, NKL

**Informasjon**

Dagene er delt inn i 3 deler:

* Praktiske oppgaver (rollespill)
* Muntlige teorioppgaver
* Skriftlige oppgaver

Forberedelse:

I år er du ansatt hos **Visit Copenhagen**. For å kunne løse oppgavene blir du nødt til å sette seg inn i den valgte arbeidsplassens filosofi, drift og nærområdet. Du trenger også kunnskap om følgende:

* Severdigheter
* Arrangementer
* Hotell
* Restauranter/Kafeer
* Uteliv/Barer
* Shopping
* Transport
* Lokalmiljø

Deltakere blir dømt etter følgende aspekter:

* Kroppsspråk.
* Struktur.
* Kommunikasjon - muntlig og skriftlig.
* Sosiale ferdigheter.
* Effektivitet.
* Faglig kompetanse i henhold til læreplanen.
* Korrekt bruk av elektroniske hjelpemidler.
* «Det lille ekstra»

Under konkurransen:

Vi anbefaler at faglig leder/lagleder er til stede under konkurransen for coaching og støtte til sin deltaker.

Det er ikke tillatt med noen hjelpemidler - dette inkluderer personlige notater.

Telefoner vil bli samlet inn ved konkurransestart.

Du må ha med egen PC.

Ta med deg drikke og snack til å ha på oppholdsrommet, da det blir en lang dag.

**Oppgaver**

**Teori:**

**1A** - Kalkulasjoner - ingen internett

Visit Copenhagen har fått inn en levering av ‘’Den lille havfruen’’ magneter. Det har ikke blitt satt en salgspris enda og ledelsen trenger din hjelp til å finne ut av salgspris og fortjeneste. Du skal også regne ut hvor mange som må minimum selges for å gå i null. Du vil få tall som du skal bruke under konkurransen.

*Dommerkriterier: Korrekt utregning, tallforståelse, lønnsomhet*

**1B** - Du får en engelsk klage fra en kunde som du skal svare på - ingen internett

*Dommerkriterier: Empati, klagebehandling, løsningsgrad, tekstoppbygging*

**1C** - Markedkampanje - internett tillatt

Du skal lage en flyer/plakat som kan deles på sosiale medier om 1 av Københavns store attraksjoner. Målet med flyer/plakaten er å kunne legge ut på sosiale medier og hjemmeside for å fremme severdigheten og friste kommende turister til å besøke. Du må selv finne ut av hvilken kundegruppe du skal treffe, men dette skal komme tydelig frem. Flyer/plakaten må minimum inneholde praktisk informasjon og bilder. Du vil få en liste med ulike severdigheter å velge mellom. Det er ikke tillatt å forberede noe å ta med på konkurransen. Flyer/plakat skal lages i word/google dokument

*Dommerkriterier: Kreativitet, profesjonalitet, utseende, informasjon formidling, kundegruppe forståelse*

**Praktisk:**

**Oppgave 2** - Turistinformasjon - internett tillatt

Det kommer en representant for en gruppe på 7 personer. De er interessert i byens historie & kultur. De ønsker å oppleve så mye som mulig på kort tid, da de kun har 2 hele dager . Du skal kunne snakke rundt og tilby alternativer, åpningstider og priser på følgende elementer:

* Severdigheter
* Arrangementer
* Hotell
* Restauranter/Kafeer
* Uteliv/Barer
* Shopping
* Transport
* Lokalmiljø

*Dommerkriterier: Lokalkunnskap, transportalternativer, spisesteder, aktiv lytting, personlig service*

**Oppgave 3** - Quiz - ingen internett

Deltaker står på arenaen og skal svare på en rekke spørsmål om nærområdet og faglig innhold. Alle deltakere gjør denne oppgaven samtidig. Svarene gis skriftlig

*Dømmer etter: Korrekte svar og faglig kompetanse*

**Oppgave 4** - Førstehjelp - ingen internett

Det skjer en hendelse i lobbyen som du må ta deg av. Du er alene på jobb og har myndighet til å ta egne valg.

*Dømmer etter: Korrekt førstehjelp, service overfor kunden, empati, kontroll*

**Oppgave 5** - Intervju oppgave - Ingen internett

Det har kommet ut en ledig stilling som skiftleder i Visit Copenhagen. Du har søkt på denne stillingen og blitt innkalt til intervju. Da ledelsen har dårlig tid til å fylle stillingen vil det være et gruppeintervju med andre kandidater.

Du vil få en stillingsannonse på starten av oppgaven og 15 min til å forbedre deg

*Dømmer etter: Evnen til å selge seg selv, selvtillit, imøtekommende, respektere andre deltakere, selvreflekterende*

**Påmelding**

Vi håper du blir med på denne spennende begivenheten! Dette er en flott trening til fagprøven!
Ta gjerne kontakt om noe er uklart.

Med vennlig hilsen oss alle i Lærlingekompaniet.

Epost anette.johansen@christianiateater.com - hoveddommer

Epost laila@oppla.no - Laila, ansvarlig i LK

Epost kayleigh@bwosloairport.com- Kayleigh, arenaansvarlig for Reiseliv

Velkommen til en spennende konkurranse som fremmer faget ditt!

**Påmelding:**
Kopi av lærekontrakt vedlegges påmeldingen. Vi har mulighet til 12 deltakere så her brukes «førstemann til mølla» prinsippet.

Påmelding og betaling av deltakeravgift innen 5. desember 2023

Påmelding sendes til Lærlingekompaniet på mail: laila@oppla.no

**Pris:** Kr. 5.500,- i deltakeravgift

Dette inkluderer deltakelse, get together og bankett for lærling og faglig leder.

Deltaker-hotellet er Scandic Forus, hvor det gis spesialpris for deltakere med lagleder. Reise og hotell betales ved avreise.

**Betaling:** Kontonr. 2050.04.94000 merket med navn og deltaker, samt ‘’NM 2024 reiseliv’’.

**Velkommen til en spennende konkurranse som fremmer faget ditt!**

**Påmeldingsskjema**

NM for Resepsjonslærlinger 2023

|  |  |
| --- | --- |
| Navn deltaker |  |
| Bedrift deltaker |  |
| Mobil deltaker |  |
| E-post deltaker |  |
| Navn faglig leder |  |
| Bedrift faglig leder |  |
| Mobil faglig leder |  |
| E-post faglig leder |  |

Husk å vedlegge kopi av lærekontrakt!

Påmelding sendes til Lærlingekompaniet på mail: laila@oppla.no